b'\n_START_ARTICLE_\nCasino Royale (novel\xc2\xb7la)\n_START_SECTION_\nArgument\n_START_PARAGRAPH_\nM, director de l\'MI6, assigna una missi\xc3\xb3 a James Bond, l\'agent especial 007, per participar en un joc de bacar\xc3\xa0 d\'altes apostes i deixar en fallida a un home anomenat Le Chiffre, el tresorer d\'una ag\xc3\xa8ncia de contraespionatge sovi\xc3\xa8tica anomenada \xc2\xabSODA\xc2\xbb. Bond haur\xc3\xa0 d\'anar a un casino anomenat Royale-les-Eaux, al nord de Fran\xc3\xa7a, per a descobrir els plans de Le Chiffre. L\'agent 007 haur\xc3\xa0 d\'actuar com a un superb i envanit milionari. M li assigna una companya anomenada Vesper Lynd, l\'assistent personal del cap de la Secci\xc3\xb3 S de la Uni\xc3\xb3 Sovi\xc3\xa8tica. El servei secret de Fran\xc3\xa7a, el Deuxi\xc3\xa8me Bureau, i la CIA tamb\xc3\xa9 envien agents de confian\xc3\xa7a al casino._NEWLINE_Quan James Bond hi arriba se li ordena que jugui Chemin de Fer, una variant avan\xc3\xa7ada de bacar\xc3\xa0, amb Le Chiffre. El joc aviat es transforma en una intensa confrontaci\xc3\xb3 entre Bond i Le Chiffre, el qual guanya la primera ronda, deixant en fallida a Bond. Mentre Bond contempla la possibilitat d\'informar M del seu frac\xc3\xa0s, l\'agent de la CIA Felix Leiter ajuda a Bond i li d\xc3\xb3na un sobre amb trenta-dos milions de francs i una nota que diu: \xc2\xabAjuda Marshall. Trenta-dos milions de francs. Salutacions des dels EUA\xc2\xbb. El joc continua, i Le Chiffre s\'adona que Bond \xc3\xa9s un agent secret, pel que mana a un dels seus guardaespatlles que el mati. Tanmateix fracassa i finalment Bond guanya el joc, prenent-li a Le Chiffre vuitanta milions de francs pertanyents a SMERSH._NEWLINE_Desesperat per recuperar els diners, Le Chiffre segresta a Bond i a Vesper i sotmet a Bond a una tortura brutal, amena\xc3\xa7ant amb assassinar-los a tots dos si no li tornen els diners. Enmig de la sessi\xc3\xb3 de tortura un agent de la SMERSH entra i assassina a Le Chiffre com a c\xc3\xa0stig per haver perdut els diners. L\'agent deixa lliure a Bond, dient-li que no tenia ordres d\'assassinar-lo, per\xc3\xb2 marca una \'\xd0\xa8\' (sh) cir\xc3\xadl\xc2\xb7lica, de SHpion ( "espia" en rus), a la m\xc3\xa0 de Bond perqu\xc3\xa8 altres agents de SMERSH siguin capa\xc3\xa7os d\'identificar-lo._NEWLINE_Despr\xc3\xa9s de tot el que ha passat, Vesper visita a Bond cada dia mentre ell \xc3\xa9s a l\'hospital, i a poc a poc Bond s\'adona que l\'estima. Quan donen d\'alta a Bond, passen un temps junts i es converteixen en amants. Un dia es troben un home anomenat Gettler, que els hi diu que ha estat vigilant tots els seus moviments, el que angoixa molt a Lynd, tot i que Bond no s\'ho pren gaire seriosament. L\'endem\xc3\xa0 al mat\xc3\xad Bond descobreix que Vesper s\'ha su\xc3\xafcidat. Ella li havia deixat una nota, que deia que havia estat treballant en contra de la seva voluntat com a agent doble de l\'MVD. El SMERSH havia segrestat al seu xicot, un pilot polon\xc3\xa8s de la RAF que havia passat informaci\xc3\xb3 sobre ella sota tortura; SMERSH havia utilitzat aquesta informaci\xc3\xb3 per fer-li xantatge i aconseguir que els ajud\xc3\xa9s a sabotejar la missi\xc3\xb3 de Bond, incloent el seu segrest. Ella havia decidit iniciar una nova vida amb Bond, per\xc3\xb2 al veure a Gettler, un agent de SMERSH, s\'havia adonat que mai seria lliure dels seus torturadors i que quedar-se amb Bond nom\xc3\xa9s faria que posar-lo en perill. Bond acaba informant als servei secrets de la condici\xc3\xb3 d\'agent doble de Lynd, dient-li fredament al seu contacte, \xc2\xabLa guineu ha mort\xc2\xbb.\n_START_SECTION_\nPublicaci\xc3\xb3\n_START_PARAGRAPH_\nDurant el transcurs de la Segona Guerra Mundial, Fleming ja havia esmentat algun cop als seus amics que volia escriure una novel\xc2\xb7la d\'espies, per\xc3\xb2 no va comen\xc3\xa7ar a escriure-la fins al 17 de febrer de 1952, mentre es trobava a la seva casa de Jamaica. Posteriorment va afirmar que va comen\xc3\xa7ar a escriure la novel\xc2\xb7la per distreure\'s del seu pr\xc3\xb2xim casament amb Ann Charteris, que es trobava embarazada._NEWLINE_Ell considerava que la seva novel\xc2\xb7la era \xc2\xababsurda\xc2\xbb, tot i que quan li va mostrar a la seva dona aquesta li va aconsellar que la publiqu\xc3\xa9s._NEWLINE_Per escriure Casino Royale Fleming es va basar en diversos moments de la seva vida. Un d\'aquests episodis va ser un viatge que havia fet a Portugal, al costat del Director d\'Intel\xc2\xb7lig\xc3\xa8ncia Naval, mentre treballava a la Divisi\xc3\xb3 d\'Intel\xc2\xb7lig\xc3\xa8ncia Naval de l\'Almirallat. All\xc3\xa0 havien decidit anar a jugar a p\xc3\xb2quer al casino d\'Estoril. A causa de la situaci\xc3\xb3 en qu\xc3\xa8 es trobava Portugal en aquells moments, hi havia diversos espies alemanys vigilant el seu joc. Fleming va afirmar que havia estat atacat pels espies alemanys, esdeveniment al que ell mateix va anomenar \xc2\xabmandatari alemany\xc2\xbb. Encara que el seu company Godfrey va explicar una hist\xc3\xb2ria diferent, dient que nom\xc3\xa9s havien jugat al p\xc3\xb2quer i que Fleming fantasiava amb la seva baralla contra els agents alemanys. Fleming tamb\xc3\xa9 va esmentar que la part de la novel\xc2\xb7la on volen assassinar a Bond est\xc3\xa0 basada en una hist\xc3\xb2ria real, quan es va haver d\'avortar un intent d\'assassinar a Franz von Papen a Alemaya.\n_START_SECTION_\nPersonatges i temes\n_START_PARAGRAPH_\nEl personatge principal de Casino Royale \xc3\xa9s James Bond, un agent del \xc2\xabServei secret brit\xc3\xa0nic\xc2\xbb. Per crear el nom del protagonista, Fleming es va basar en el llibre d\'ornitologia Birds of the West Indies, l\'autor del qual es diu James Bond. Fleming tamb\xc3\xa9 va declarar que \xc2\xabaquest llibre pot ser que sigui una mica rom\xc3\xa0ntic, anglosax\xc3\xb3, aix\xc3\xad que necessitava a un personatge mascul\xc3\xad que protagonitz\xc3\xa9s la novel\xc2\xb7la, i aix\xc3\xad va n\xc3\xa9ixer James Bond ...\xc2\xa0\xc2\xbb._NEWLINE_La biografia de Fleming tamb\xc3\xa9 proporciona m\xc3\xa9s detalls de l\'origen de Bond, entre ells diu que es va basar en la seva pr\xc3\xb2pia actitud, per crear la de Bond. Tamb\xc3\xa9 diu que el nom de Vesper Lynd ve del c\xc3\xb2ctel de Vesper._NEWLINE_Per crear al superior de Bond, M, Fleming es va inspirar en el seu superior durant la guerra, l\'Almirall Sir John Godfrey. Sembla que Godfrey tenia un estrany comportament, igual que M.'